مراغا خانلیغی

مراغه خانلیغی - آذربایجان اراضیسینده یارانمیش خانلیق. (۱۸. یوزایلین ۴۰-جی ایللری – ۱۹. یوزایلین ۲۰-جی ایللری). جنوبدان ساققیز ماحالی، شرقدن میانه، شیمالدان تبریز، غربدن اورمیه گؤلو و سولدوز ماحالی ایله حودودلانیردی. مرکزی ماراغا شهری ایدی. 

 عومومی معلومات 
ماراغا تورپاقلارینی ۱. شاه عباسین اورا کؤچوردوگو قاراباغین جاوانشیر ائلی‌نین قولو اولان مقدّم طایفاسی ایداره ائدیردی. ۱۸. یوزایلین اوّللرینده ماراغا ایالتینی عثمانلیلار توتا بیلمیش، لاکین نادرین کؤمگیله وکیل حسنعلی‌بیگ ایالتی آزاد ائتمیشدی. طایفا باشچیسی عبدالرزاق اورا حاکیم تعیین اولوندو. او ایسه نادرین سیاستیندن ائحتیاط ائده‌رک باغدادا قاچدیغیندان خانلیق یئنیدن وکیل حسنعلی بیگه حواله اولوندو. اونون اوغلو علی‌قولو خانین دؤورونده نادرین اؤلوموندن سونرا خانلیق موستقیل‌لشدی. 

ماراغا خانلیغی ۱۹.یوزایلین ۲۰-جی ایللرینده لغو اولوندو. 

 خانلاری 
علی‌قولو خان مقدّم 

حاجی علی‌محمد خان مقدّم 

احمد خان مقدّم، ۱۷۶۳-۱۷۹۷ 

جعفرقولو خان مقدّم، ۱۷۹۷-۱۸۱۱ 

 قایناقلار 

 انور چینگیزاوغلو، مقدّم ائلی، «سوی» درگیسی، ۵ (۲۵)، ۲۰۰۸. 
 انور چینگیزاوغلو، ماراغا خانلیغی، باکی، «موترجیم»، ۲۰۱۳، -ص.۲۸۰. 
 ائشیک کئچیدلر
 جنوبی آذربایجان خانلیقلاری  
 آذربایجان خانلیقلاری 

بؤلمه:آذربایجان تاریخی
بؤلمه:آذربایجان خانلیقلاری